Realtree Eyewear R710 Eyeglasses - Realtree Eyewear Authorized Retailer - coolframes.com
Realtree Eyewear R710 Eyeglasses HB Thom Teater
Meer oor die Departement
Kreatiewe Juweliersware- en Metaalontwerp
MA in Visuele Kunste (Kunsonderrig)
Jaarboek 2017 - 2018
Welkom by die Universiteit van Stellenbosch se Dramadepartement! Op voorgraadse vlak bied ons een program aan vir voornemende studente, genaamd BA (Drama- en Teaterstudie).
Wat is die fokus van die BA (Drama- en Teaterstudie)-program?
Hierdie driejarige keuringsprogram is hoofsaaklik daarop gemik om goed ingeligte, kreatiewe en goed toegeruste teaterpraktisyns en navorsers op te lei wat sinvol binne die Suid-Afrikaanse konteks 'n bydrae kan lewer in die teaterbedryf en aanverwante terreine.
In die eerste twee jaar fokus die program hoofsaaklik op drama en teater in die tradisionele sin as verhooggesentreerde uitvoerende kuns. In die derde jaar fokus die opleiding egter ook op die uitvoerende kunste en die vermaaklikheidsbedryf in die breër sin. Daar is twee spesialiseringsterreine waartussen voornemende studente kies:
Toneelspel en performance opleiding
Tegniese en bestuursopleiding
Hierdie praktiese spesialiseringterreine word ondersteun deur 'n sterk teoretiese basis, insluitend teksanalise; beginsels van teaternavorsing; en basiese bemarkings- en besigheidsvaardighede.
Uit watter vakke bestaan die program?
Drie verpligte vakke vorm die kern van die program, naamlik Teaterwetenskap, Teatervaardighede, en Teaterkuns. Op basisvlak (eerste jaar van studie) kies studente twee verdere vakke (waarvan een 'n taal moet wees) wat binne ander departemente in ons fakulteit – die Fakulteit Lettere en Sosiale Wetenskappe – aangebied word en een van hierdie vakke word voortgesit op intermediêre vlak (tweede jaar van studie).
Teaterwetenskap is 'n teoretiese vak en word in semestermodules verdeel. Dit beteken dat daar aan die einde van elke semester 'n geskrewe eksamen afgelê word in die betrokke module. (Die Universiteit se akademiese jaar word in twee semesters verdeel: Februarie tot Junie en Julie tot November.) Tans is Teaterwetenskap die enigste vak wat die Toneelspel en performance studente en die Tegniese en bestuursopleiding studente saam neem.
Teatervaardighede en Teaterkuns is hoofsaaklik praktiese vakke, alhoewel beide hierdie vakke ook teoretiese komponente insluit. Die inhoude van die vakke verskil egter na aanleiding van die spesialiseringsterrein wat studente gekies het. Teatervaardighede en Teaterkuns is jaarmodules en word in verskillende komponente onderverdeel. 'n Sisteem van buigsame assessering word gebruik om vordering en prestasie te toets. Dit beteken dat elke komponent, na aanleiding van die aard en inhoud, op 'n spesifieke manier geassesseer word. Assessering kan onder andere die volgende formate aanneem: praktiese toetse (solo- of groep performances, teateropvoerings, film- en radio-opnames); kreatiewe produkte (stelontwerpe, kostuumstukke, rekwisiete); kreatiewe prosesse (vordering tydens klaswerk); en/of geskrewe toetse en take.
Die onderstaande tabel gee 'n uiteensetting van die programuitleg en vakkeuses van die BA (Drama- en Teaterstudie)-program.
BA (Drama- en Teaterstudie)
Programuitleg en vakkeuses
Teaterwetenskap 114, 144
Inleiding tot teatergeskiedenis. Westerse teater en beginsels van teksstudie (Grieke tot 20ste eeu).
Teaterwetenskap 212, 222, 242, 252
Teksanalise in konteks. Teorie en vorme van drama en teater.
Teaterwetenskap 314, 324, 344, 354
Filmstudies en -analise. Geskiedenis en aard van nie-Westerse teater (Oosterse en Afrika teater). Geskiedenis en aard van Suid-Afrikaanse teater.
Basiese teorie en vaardighede in toneelspel en improvisasie.
Inleiding tot tegniese vaardighede vir verhoogproduksie. Verftegnieke. Kostuums.
Voortgesette toerie en vaardighede in toneelspel. Verhooggrimering.
Toepassing van tegniese vaardighede vir verhoogproduksie.Kostuums. Verhooggrimering.
Praktiese verkenning van alternatiewe teater- en mediavorme (insluitend: Fisieke teater, Toegepaste teater, Poppeteater, Kreatiewe teksskryf, Kabaret, Regie, Televisie en film, Radio).
Voortgesette toepassing van tegniese vaardighede vir verhoogproduksie. Kostuums. Grimering.
Basiese teorie en vaardighede in stem, spraak en beweging.
Basis teorie en vaardighede in tegniese aspekte van teater en media (inlsuitend: Verhoogbestuur, Ontwerp, Rekwisiete, Dekor
Voortgesette teorie en vaardighede in stem, spraak en beweging
Voortgesette teorie en vaardighede in tegniese aspekte van teater en media (insluitend:Beligting, Klank, Videoproduksie, Ontwerp, Maskers)
Woordkuns, aksente en voortgesette beweging
Voortgesette teorie en vaardighede in tegniese aspekte van teater en meida (insluitend: Produksiebestuur, Videoproduksie, Beligting, Ontwerp)
Basiese Xhosa (slegs basisvlak)
Praktiese Musiekstudie (slegs basisvlak)
Gaan aan met EEN vanaf basisvlak:
Applied English Language Studies
LET WEL: Die Dramadepartement volg 'n benadering van tweetalige akteursopleiding. Kandidate wat vir die Toneelspel en performance opleiding aansoek doen, moet in gedagte hou dat die BA (Drama- en Teaterstudie)-program tweetalig (Engels en Afrikaans) aangebied word. Daar is dus verpligte Afrikaanse en Engelse komponente wat suksesvol voltooi moet word ten einde die graad te verwerf.
Wat is die toelatingsvereistes?
Dit is nie nodig om enige vorige drama- en/of teateropleiding te hê om oorweeg te word vir die BA (Drama- en Teaterstudie)-program nie. Jy moet slegs aan die volgende toelatingsvereistes voldoen:
Ten minste 'n 60% gemiddeld vir die Nasionale Senior Sertifikaat (Lewensoriëntering uitgesluit);
Ten minste 'n 4 (50%) vir elk van vier aangewese universiteitstoelatingsvakke*;
Huistaal ten minste 'n 4 (50%); en
Eerste Addisionele Taal ten minste 'n 4 (50%).
(* Lys van aangewese universiteitstoelatingsvakke:
Besigheidstudies, Dramatiese Kunste, Ekonomie, Fisiese Wetenskappe, Geografie, Geskiedenis, Godsdiensstudie, Inligtingstegnologie, Ingenieursgrafika en -ontwerp, Landbouwetenskappe, Lewenswetenskappe, Musiek, Rekeningkunde, Tale (een taal van leer en onderrig aan 'n hoëronderwysinstelling en twee ander erkende taalvakke), Verbruikerstudie, Visuele Kuns, Wiskunde en Wiskundige Geletterdheid.)
Hoe doen ek aansoek vir die program?
Om vir die BA (Drama- en Teaterstudie)-program in ag geneem te word, moet jy (1) 'n Voorgraadse Aansoek om Toelating tot die Universiteit invul en 'n aansoekfooi betaal, en (2) 'n Persoonlike Inligtingsdokument voltooi en dit terugbesorg aan die Universiteit voor of op 15 Augustus van die voorafgaande jaar van voorgenome studie.
Indien jy onseker is oor die aansoekproses of probleme met die aansoekproses ondervind, kontak mev. Annatjie Moolman telefonies by 021 808 2508 (tussen 08:15 en 12:30) of per e-pos by amm@sun.ac.za .
LET WEL: Die sluitingsdatum vir aansoeke wat vir Universiteitsakkommodasie oorweeg wil word, is 30 Junie van die voorafgaande jaar van voorgenome studie.
Waaruit bestaan die keuring vir die program?
Die keuringsproses bestaan uit twee rondtes. Die eerste rondte keuring berus op die kandidate se akademiese profiele en voldoening aan die toelatingsvereistes van die program. Die tweede rondte keuring is in die vorm van 'n persoonlike oudisie (Toneelspel en performance spesialiteitsterrein) en/of 'n onderhoud (Tegniese en bestuursopleiding spesialiseringsterrein).
Die tweede rondte keuring word slegs by die Dramadepartement van die Universiteit van Stellenbosch afgeneem. Dit word normaalweg geskeduleer oor een van die naweke tydens die September/Oktober skoolvakansie van die voorafgaande jaar van voorgenome studie. Die tweede rondte keuring geskied slegs op uitnodiging en is verpligtend vir alle kandidate wat vir die BA (Drama- en Teaterstudie)-program oorweeg wil word.
Die finale uitslag van die keuring sal per e-pos aan kandidate gestuur word. Telefoniese navrae in dié verband kan vanaf einde Oktober gemaak word by mev. Annatjie Moolman (021 808 2508).
LET WEL: Die uitslag van die keuring is finaal. Geen korrespondensie sal na afloop van die bekendmaking van die keuring gevoer word nie.
Wie kan ek kontak indien ek nog vrae het?
Vir meer inligting oor die BA (Drama- en Teaterstudie)-program, kontak:
Dr. Mareli Pretorius (Kantoorure: 08:30 - 16:00)
Telefoon: 021 808 3089
Vir meer inligting oor die Universiteit van Stellenbosch en Toelatingsvereistes, kontak:
Mev. Annatjie Moolman (Kantoorure: 08:00 - 12:45)
Telefoon: 021 808 2508
Faks: 021 808 3822